钦定古今图书集成/明伦汇编/闺媛典/第285卷 > 皇清十八 > 倪元陛妻王氏〈女附〉
## 钦定古今图书集成/明伦汇编/闺媛典/第285卷 > 皇清十八 > 倪元陛妻王氏〈女附〉

按《仁和县志》：“王氏，羲和里人。祖王国祯早殒，祖母谢青年守志，寿九十三。父文燿亦早世，母沈氏鞠长之，习闻礼训。适诸生倪元陛，夫病，刲臂和羹而愈。越数载，夫亡。氏年二十九，藉女工，易薪水，奉翁姑，教子成立，苦节三十五年。其女适柴选良，年二十五而寡，亦苦节二十八年。台使者并表其门。”